Document ID: /roh_data/filtered/Billingualer_Corpus_interleaved-de-rm.jsonl.gz/1327

This is a text translated from German to Rumantsch Grischun.
Porta Alpina bleibt Vision

Graubünden stoppt weitere Investitionen - Option Porta Alpina ist für spätere Generation gewahrt

Graubünden verzichtet auf die Realisierung der Porta Alpina. Diesen Beschluss hat die Kantonsregierung zusammen mit der Region Surselva und der Gemeinde Tujetsch als Trägerschaft des Projektes am 11. September 2007 gefasst. Die technischen, betrieblichen aber insbesondere auch die finanziellen Risiken des Projektes sind für Kanton, Region und Gemeinde ohne gesicherte Beteiligung des Bundes und klare Zusagen seitens der SBB nicht verkraftbar.

Chur/Sedrun, 13. September 2007 - Nach eingehender Überprüfung des heutigen Projekt-Standes, der neu gegebenen Rahmenbedingungen und der damit veränderten Realisierungschancen ist die Projektträgerschaft zum Schluss gekommen, dass die Weiterführung des ursprünglich im Gleichschritt mit dem Bau des Gotthard-Basistunnels geplanten Projektes Porta Alpina zu einem nicht verkraftbaren Risiko geworden ist. Dieser Schluss ergibt sich einerseits aus dem bereits im Mai 2007 vom Bundesrat aufgeschobenen Finanzierungsentscheid, andererseits aufgrund der anfangs September von den SBB abgegebenen Stellungnahme zu einem möglichen betrieblichen Minimalangebot.

Verschiebung gefährdet technische Lösung

Um klarere Entscheidungsgrundlagen zu erhalten, hatte der Bundesrat bereits im Mai beschlossen, den Entscheid über den Finanzierungsbeitrag der Porta Alpina bis ins Jahr 2012 hinauszuschieben und das beim Bundesamt für Verkehr (BAV) pendente Plangenehmigungsverfahren sistiert. Die Porta Alpina hätte dadurch frühestens drei Jahre nach der Fertigstellung des Gotthard-Basistunnels in Betrieb genommen werden können. Mit dieser zeitlichen Verschiebung wären jedoch die vielseitigen Synergien und Kosteneinsparungen einer gleichzeitigen baulichen Realisierung entfallen und hätten das Projekt unverhältnismässig verteuert. Die Alternative, die anstehenden weiteren Investitionen allein aus Mitteln des Kantons voranzutreiben - auch auf das Risiko hin, später eventuell keine hinreichende betriebliche Grundlage oder keine Betriebsbewilligung zu erhalten - kam aus finanziellen Gründen nicht in Frage. Der Kanton hätte bereits bis Mitte 2009 allein eine zusätzliche Investitionssumme von CHF 29 Mio. vorfinanzieren müssen. Auch rechtlich wäre dies nicht möglich, denn die Bündner-Stimmberechtigten hatten den bewilligten Kantonskredit von CHF 20 Mio. klar von der finanziellen Beteiligung des Bundes abhängig gemacht. Von der technischen/baulichen Seite her ist eine spätere Realisierung der Porta Alpina, also erst nach Inbetriebnahme des Gotthard-Basistunnels, nach dem heutigen Konzept (Nutzung des bestehenden Schachtes für den Personenlift) nicht mehr machbar. Vielmehr müsste eine neue technische Lösung gesucht werden, welche jedoch mit erheblichen Mehrkosten verbunden wäre.

Betriebliche Fragezeichen

Um auch die betrieblichen Risiken konkreter einschätzen zu können, hatte der Kanton im Juni 2007 bei den SBB einen Studienbericht in Auftrag gegeben mit dem Ziel, die Machbarkeit einer betrieblichen Minimalvariante und die damit verbundenen Kosten abschätzen zu können. Der seit anfangs September vorliegende Bericht der SBB kommt zu Schluss, dass ein minimales Angebotskonzept der Porta Alpina, welches den Betrieb des Gotthard-Basistunnels nicht einschränken würde, nicht wirtschaftlich sein könne. Darüber hinaus müssten den SBB die Kosten für Zusatzzüge in der Grössenordnung von CHF 9 Mio/Jahr abgegolten werden. Bei einer angenommen Kapazität von 200'000 Besuchern im Jahr wären dies bereits Grundkosten von CHF 45 pro Gast. Fazit: Auch dieses zusätzliche finanzielle Risiko aus dem Betrieb wäre für die Trägerschaft bzw. die nachmalige Betreibergesellschaft letztlich nicht tragbar.

Aufgrund all dieser für das Projekt neuen Rahmenbedingungen ist die Porta Alpina für die Trägerschaft im ursprünglich geplanten finanziellen, technischen und betrieblichen Rahmen aus heutiger Sicht nicht mehr realisierbar.

"Weder Spielverderber noch Verlierer"

Regierungsrat Stefan Engler, Vorsteher des Bau-, Verkehrs- und Forstdepartements des Kantons Graubünden bedauert diese Entwicklung zwar, mag ihr aber auch Positives abzugewinnen. "Es gibt weder Spielverderber noch Verlierer in diesem Projekt. Zwar ist damit eine Chance für Region und Kanton und darüber hinaus auch eine einmalige, touristische Attraktion für die Schweiz verpasst. Aber die Vorinvestitionen, wie etwa für die bereits ausgebrochenen Wartehallen, sind nicht verloren. Später, wenn einmal auch gesicherte Erfahrungen im Betrieb des Gotthard-Basistunnels vorhanden sind, kann eine nächste Generation mit einem neuen, vielleicht etwas grosszügigeren Konzept die Vision wieder aufleben lassen".

Entwicklung der Region muss weiter gehen

In der Zwischenzeit soll die Raum- und Regionalentwicklung Gotthard (PREGO) weiter vorangetrieben werden. Der Name Gotthard hat europaweit eine einzigartige Ausstrahlungskraft. Die vier Gotthard-Kantone Uri, Ticino, Wallis und Graubünden wollen die wirtschaftliche und touristische Entwicklung des Gotthardraumes gemeinsam vorantreiben und haben für die nächsten Jahre konkrete Massnahmen geplant. Die vielfältigen Angebote werden dabei intelligent vernetzt und sollen gemeinsam vermarktet werden - ganz nach dem Vorbild des weltweit bekannten Glacier-Express, wo drei Kantone und zwei Bahngesellschaften seit Jahren erfolgreich zusammenarbeiten. Neben diesen gemeinsamen Anstrengungen der Kantone sind nach dem Kapitel Porta Alpina aber auch die Hoffnungen und Erwartungen an Bern klarer als je zuvor. Um mit anderen Schweizer Regionen in Sachen Standortqualität Schritt halten zu können, braucht auch Graubünden recht bald eine bessere Anbindung an die internationalen Verkehrsträger und -Ströme.

Gremium: Bau-, Verkehrs- und Forstdepartement Graubünden

Quelle: dt Bau-, Verkehrs- und Forstdepartement Graubünden

Data: 13.09.2007

La Porta Alpina resta ina visiun

Il Grischun sistescha ulteriuras investiziuns - l'opziun Porta Alpina è garantida per generaziuns futuras

Il Grischun desista da realisar la Porta Alpina. Quest conclus ha la regenza chantunala prendì ils 11 da settember 2007 ensemen cun la regiun Surselva e cun la vischnanca da Tujetsch sco instituziun ch'è responsabla per il project. Las ristgas ch'il project chaschuna areguard la tecnica, areguard il manaschi, ma cunzunt er areguard las finanzas n'èn betg supportablas per il chantun, per la regiun e per la vischnanca senza ina participaziun segira da la confederaziun e senza in cler consentiment da las viafiers federalas (VFF).

Cuira/Sedrun, ils 13 da settember 2007 - Suenter avair examinà detagliadamain il stadi actual dal project, las novas cundiziuns generalas ed il fatg che las schanzas da realisaziun èn sa midadas, è l'instituziun ch'è responsabla per il project vegnida a la conclusiun ch'i saja daventà ina ristga betg supportabla da cuntinuar cun il project Porta Alpina. Oriundamain eri planisà da construir quest project a medem temp sco il tunnel da basa dal Gottard. Questa conclusiun resulta d'ina vart, perquai ch'il cussegl federal aveva suspendì gia il matg 2007 la decisiun da finanziaziun, da l'autra vart perquai che las VFF han prendì posiziun il cumenzament da settember davart in'eventuala purschida minimala areguard il manaschi.

Ina suspensiun periclitescha ina soluziun tecnica

Per survegnir ina basa da decisiun pli clera ha il cussegl federal concludì gia il matg da suspender la decisiun davart la contribuziun da finanziaziun per la Porta Alpina fin l'onn 2012, ed ha sistì la procedura d'approvaziun dal plan ch'era pendenta tar l'uffizi federal da traffic (UFT). Uschia avess la Porta Alpina pudì vegnir averta il pli baud trais onns suenter ch'il tunnel da basa dal Gottard fiss stà terminà. Las diversas sinergias ed ils divers respargns da custs ch'ins avess pudì trair a niz cun realisar a medem temp ils projects, fissan dentant crudadas davent tras questa midada da program ed avessan fatg vegnir sproporziunadamain pli chara la Porta Alpina. L'alternativa da finanziar las ulteriuras investiziuns mo cun meds chantunals, e quai er cun la ristga d'eventualmain betg survegnir pli tard ina basa da manaschi suffizienta u ina permissiun da manaschi, n'è - per motivs finanzials - betg vegnida en dumonda. Mo fin mez da l'onn 2009 avess il chantun gia stuì prefinanziar ina summa d'investiziun supplementara da 29 milliuns francs. Er giuridicamain na fiss quai betg pussaivel, pertge che las votantas ed ils votants dal Grischun avevan collià cleramain l'approvaziun dal credit chantunal da 20 milliuns francs cun la participaziun finanziala da la confederaziun. Dal puntg da vista tecnic-architectonic na fissi betg pussaivel da realisar pli tard - pia pir suenter ch'il tunnel da basa dal Gottard è vegnì avert - la Porta Alpina tenor il concept actual (utilisaziun da la fora existenta per l'ascensur da persunas). Anzi, i stuess vegnir tschertgada ina nova soluziun tecnica che fiss dentant cumbinada cun gronds custs supplementars.

Dumondas avertas areguard il manaschi

Per pudair valitar pli concretamain er las ristgas areguard il manaschi ha il chantun incumbensà il zercladur 2007 las VFF cun in rapport da studi, e quai cun la finamira da pudair calcular la realisabladad d'ina varianta minimala areguard il manaschi ed ils custs ch'èn colliads cun tala. Il rapport da las VFF, ch'è avant maun dapi il cumenzament da settember, vegn a la conclusiun ch'in concept cun ina purschida minimala da la Porta Alpina - che na restrenschess betg il manaschi dal tunnel da basa dal Gottard - na possia betg esser rentabel. Ultra da quai stuessan vegnir pajadas a las VFF las spesas per trens supplementars, e quai en la dimensiun da 9 milliuns francs ad onn. Tar ina capacitad supponida da 200'000 visitadras e visitaders ad onn fissan quai gia custs da basa da 45 francs per giast. Facit: Er questa ristga finanziala supplementara che resulta dal manaschi na fiss la finala betg supportabla per l'instituziun responsabla resp. pli tard per la gestiunaria.

Pervia da tut questas cundiziuns generalas novas n'è la Porta Alpina - dal puntg da vista actual - betg pli realisabla per l'instituziun responsabla en il rom finanzial, tecnic e funcziunal ch'era planisà oriundamain.

"Nagin na ruina il gieu e nagin na perda"

Il cusseglier guvernativ Stefan Engler, schef dal departament da construcziun, traffic e selvicultura dal chantun Grischun, deplorescha d'ina vart quest svilup, da l'autra vart vesa el dentant er fatgs positivs. "En quest project na datti ni talas e tals che ruinan il gieu ni talas e tals che perdan. Bain vegn manchentada uschia ina schanza per la regiun e per il chantun ed ultra da quai in'attracziun turistica singulara per la Svizra. Ma las investiziuns preliminaras, sco p.ex. las hallas da spetga ch'èn gia vegnidas exchavadas, n'èn betg persas. Pli tard ina giada, cur ch'igl èn er avant maun experientschas fundadas cun il manaschi dal tunnel da basa dal Gottard, po ina proxima generaziun puspè laschar reviver la visiun, e quai cun in concept nov, forsa in pau pli generus."

Il svilup da la regiun sto cuntinuar

En il fratemp duai vegnir persequità vinavant il project davart il svilup dal territori dal Gottard (PREGO). Il num "Gottard" ha in'attracziun unica en l'entira Europa. Ils quatter chantuns dal Gottard - l'Uri, il Tessin, il Vallais ed il Grischun - vulan promover communablamain il svilup economic e turistic da la regiun dal Gottard ed han planisà mesiras concretas per ils proxims onns. Las purschidas multifaras vegnan cumbinadas en quest connex en moda intelligenta e duain vegnir commerzialisadas communablamain - tut tenor l'exempel dal glacier-express ch'è enconuschent sin tut il mund. Tar il glacier-express collavuran trais chantuns e duas societads da viafier dapi onns cun success. Ultra da quests sforzs communabels dals chantuns èn dentant er las speranzas e las aspectativas envers Berna pli cleras che mai suenter il chapitel da la Porta Alpina. Per pudair tegnair pass cun autras regiuns svizras en quai che reguarda la qualitad da la plazza economica, dovra er il Grischun vaira svelt ina meglra colliaziun cun ils meds e cun ils currents da traffic internaziunals.

Gremi: departament da construcziun, traffic e selvicultura dal Grischun

Funtauna: rg departament da construcziun, traffic e selvicultura dal Grischun

Data: 13.09.2007